एबीवीपी बोली, सेमेस्टर सिस्टम को करें खत्म
शहीद की बेटी है गुरमेहर, देश भक्ति सिखाने की जरूरत नहीं
एनएसयूआईऊनाइकाई की बैठक जिला मुख्यालय पर आयोजित हुई। बैठक की अध्यक्षता जिलाध्यक्ष अजय कुमार चौधरी ने की। जबकि बैठक में एनएसयूआई के प्रदेशाध्यक्ष करुण शर्मा ने शिरकत की। बैठक में विभिन्न मुद्दों पर विचार-विमर्श किया गया। करुण शर्मा ने कहा कि गुरमेहर कौर एक शहीद की बेटी हैं। उसके पिता देश के लिए जंग में शहीद हो गए। गुरमेहर कौर को देशभक्ति सीखाने की जरूरत नहीं है। उन्होंने कहा कि शहीद की बेटी गुरमेहर को अपने विचार रखने का पुरा हक है और यह हक उससे कोई नहीं छीन सकता। अगर उसे कोई दुष्कर्म करने मारने की धमकी देता है तो उसको मुंह तोड़ जवाब दिया जाएगा। करुण ने कहा कि दिल्ली विश्वविद्यालय के रामजस कॉलेज में एबीवीपी गुंडागर्दी करने पर उतारू हो गई है। यह इसकी पुरानी आदत है। उन्होंने कहा कि छात्रा गुरमेहर कौर की छवि को खराब करने का प्रयास किया जा रहा है। जिसे सहन नहीं किया जाएगा। कुछ बिगड़ैल लोग छात्रा को दुराचार करने मारने की धमकी दे रहे हैं, ऐसे लोगों के खिलाफ पुलिस को सख्त कार्रवाई अमल में लानी चाहिए। मामले को बेवजह तूल दिया जा रही है। ऐसे समय पर एनएसयूआई गुरमेहर के साथ कंधे से कंधा मिलाकर खड़ी है। इस मौके पर जिलाध्यक्ष अजय चौधरी ने अन्य मुददें को लेकर भी विचार-विमर्श किया। बैठक में विशाल, सुमित, रोहित, देव शर्मा, विकास, परमिंद्र, शुभम, लक्की, संदीप, पंकज, विशाल, रोहित समेत अन्य लोग भी मौजूद रहे।
कुल्लू कॉलेज में भूख हड़ताल पर बैठे एबीवीपी के कार्यकर्ता।
ऊना: एनएसयूआई की बैठक के बाद प्रदेशाध्यक्ष के साथ कार्यकर्ता।
सरकाघाट | एबीवीपीकी सरकाघाट इकाई ने प्रांत कार्यकारिणी के आह्वान पर सरकाघाट काॅलेज में 24 घंटे की सामूहिक भूख हड़ताल शुरू की। इकाई अध्य्क्ष विशाल सकलानी ने बताया कि प्रदेश में फीस वृद्धि, सेमेस्टर सिस्टम, शैक्षणिक भ्रष्टाचार के विरोध में परिषद ने भूख हड़ताल शुरू की। उन्होंने बताया कि बार-बार छात्रों की मांगों को प्रदेश सरकार ने अनसुना किया है। छात्र संघ चुनाव बंद कर दिए गए, इन्हीं के विरोध में 30 मार्च को शिमला में विशाल आक्रोश रैली निकाली जाएगी। भूख हड़ताल में विशाल सकलानी, नवीन डोगरा, विकास ठाकुर, अभिषेक ठाकुर, आरती, रिशवजीत, शिवम गोलू, साहिल, अमन, आशु, रितिका, सचिन भूख हड़ताल पर बैठे। इस मौके पर पूर्व प्रांत मंत्री आशीष सिक्टा विशेष रूप से मौजूद रहे।
कुल्लू |अखिल भारतीयविद्यार्थी परिषद कुल्लू इकाई ने सामूहिक सांकेतिक भूख हड़ताल शुरू की। इस हड़ताल में एबीवीपी के 14 कार्यकर्ता बैठे है। ये भूख हड़ताल निरंतर 24 घंटों तक जारी रहेगी। एबीवीपी के इस कार्यक्रम की अध्यक्षता ईकाई अध्यक्ष विकास भल्ला द्वारा की गई। जानकारी देते हुए इकाई अध्यक्ष रैली जिला प्रमुख विकास भल्ला ने बताया कि यह सामूहिक सांकेतिक भूख हड़ताल 24 घंटों तक जारी रहेगी। उन्होंने बताया कि यह हडताल रूसा की खामियों नाकामियों, फीस वृद्धि, चुनावी बहाली आदि को लेकर पूरे प्रदेश में की जा रही है। छात्र नेताओं ने चेतावनी देते हुए कहा कि अगर मांगों की ओर ध्यान नहीं दिया गया तो उग्र आंदोलन किया जाएगा।
awa_Deva hin_Deva hin_Deva hin_Deva bho_Deva hin_Deva hin_Deva